CELEX: 62010FJ0119
Language: da
Date: 2011-11-29
Title: Dom afsagt af EU-Personaleretten (Tredje Afdeling) den 29. november  2011. # Roberto Di Tullio mod Europa-Kommissionen. # Offentligt hverv. # Sag F-119/10.

Samling af Afgørelser
                                           PERSONALERETTENS DOM
                                                  (Tredje Afdeling)
                                                 29. november 2011
                                                     Sag F-119/10
                                                 Roberto Di Tullio
                                                         mod
                                              Europa-Kommissionen
         »Personalesag — midlertidigt ansatte — orlov til aftjening af national tjeneste — artikel 18 i
        ansættelsesvilkårene for de øvrige ansatte — professionel soldat — aftjening af en periode med
                                          territorial kommando — afslag«
   Angående: Søgsmål anlagt i henhold til artikel 270 TEUF, som finder anvendelse på
                 Euratom-traktaten i henhold til denne traktats artikel 106A, hvorunder Roberto Di Tullio
                 principalt har nedlagt påstand om annullation af den afgørelse, hvorved Kommissionen
                 nægtede sagsøgeren orlov til aftjening af national tjeneste.
   Udfald:       Europa-Kommissionen frifindes. Roberto Di Tullio bærer sine egne omkostninger.
                                                    Sammendrag
   Tjenestemænd — midlertidigt ansatte — orlov til aftjening af national tjeneste — militærtjeneste —
   begreb
   (Ansættelsesvilkårene for de øvrige ansatte, art. 18, stk. 1)
   I henhold til artikel 18, stk. 1, første punktum, i ansættelsesvilkårene for de øvrige ansatte placeres en
   midlertidig ansat, der indkaldes til aftjening af værnepligt, til civil tjeneste, til et militært
   instruktionskursus eller genindkaldes, i den tjenesteretlige stilling »orlov til aftjening af national
   tjeneste«.
   Den situation, der omhandles i nævnte ansættelsesvilkårs artikel 18, stk. 1, omfatter åbenbart kun den
   situation, hvor en midlertidigt ansat er forpligtet til i forbindelse med den nationale lovgivning om
   militærtjeneste i den medlemsstat, hvori han er statsborger, at gennemføre et begrænset militært
   instruktionskursus, f.eks. som reserveofficer. Disse bestemmelser kan til gengæld ikke omfatte den
   situation, hvor en national tjenestemand efter en periode med midlertidig tjeneste i anden stilling i
   EU’s institutioner i henhold til en kontrakt som midlertidig ansat skal genindsættes i sin
   administration for at opfylde forpligtelser forbundet med hans karriereforløb, selv om denne
   tjenestemand tilhører et korps, hvis medlemmer er underlagt militære regler og militær disciplin.
DA
          ECLI:EU:F:2011:188                                                                                1
 ---pagebreak---                                        SAMMENDRAG – SAG F-119/10
                                      DI TULLIO MOD KOMMISSIONEN
I øvrigt kan en midlertidigt ansat kun anses for »genindkaldt« som omhandlet i artikel 18, stk. 1, i
ansættelsesvilkårene for de øvrige ansatte i det tilfælde, hvor en eller flere aldersklasser genindkaldes
f.eks. som følge af en trussel om væbnet konflikt.
                                                                                      (jf. præmis 35, 38 og 40)
2                                                                                          ECLI:EU:F:2011:188